วิษณุ ปัดตอบ พงศกร ลาออกกรรมการบริหารอนาคตใหม่ โยนถาม กกต. 
วิษณุ บอก เลขาฯ ครม. เตรียมแจง ความคืบหน้า งบฯ ปี 63 คาด ไม่เกิน 18 ก.พ.นี้ ชิ่งตอบ พงศกร ลาออกกรรมการบริหารพรรคอนาคตใหม่ แนะ รมต.ถูกซักฟอกควรร่วมสัมมนาฟังผู้มีประสบการณ์วันที่ 17 ก.พ. เมื่อเวลา 13.20 น. ที่ทำเนียบรัฐบาล นายวิษณุ เครืองาม รองนายกฯ ให้สัมภาษณ์กรณีร่าง พ.ร.บ.งบประมาณรายจ่ายปีงบประมาณ 2563 ว่า หลัง ส.ว.พิจารณาแล้ว ขณะนี้ยังไม่ได้ส่งร่างพ.ร.บ.ดังกล่าวมาให้รัฐบาลเพื่อนำขึ้นทูลเกล้าฯ เข้าใจว่า วันนี้หรือวันที่ 18 ก.พ. จะส่งมายังรัฐบาล เมื่อได้รับแล้วรัฐบาลต้องเก็บไว้ 5 วัน ก่อนนำขึ้นทูลเกล้าฯ แต่ก็ไม่ถือว่าเป็นการเสียเวลา เพราะมีกระบวนการพิมพ์เพื่อนำขึ้นทูลเกล้าฯ และคาดว่า วันที่ 18 ก.พ. เลขาธิการ ครม. จะได้แจ้งความคืบหน้าให้คณะรัฐมนตรีรับทราบนายวิษณุ ยังให้สัมภาษณ์ กรณี พล.ท.พงศกร รอดชมภู กรรมการบริหารพรรคอนาคตใหม่ ที่ลาออก ก่อนศาลรัฐธรรมนูญ จะมีคำวินิจฉัยกรณีเงินกู้พรรคอนาคตใหม่ ถ้าผลตัดสินออกมาทางลบ พล.ท.พงศกร จะได้รับผลกระทบเหมือนกรรมการบริหารที่ยังไม่ได้ลาออกหรือไม่ว่า ไม่ทราบ ตอบไม่ถูกในเรื่องนี้ ขอให้ไปถามคณะกรรมการการเลือกตั้ง (กกต.) จะดีกว่านายวิษณุ กล่าวถึงการเตรียมการรับมือการอภิปรายไม่ไว้วางใจ ที่พรรคพลังประชารัฐ จัดทีมองครักษ์นอกสภาฯ ว่า ตนเห็นข่าวดังกล่าวจากหนังสือพิมพ์ ตนยังไม่ทราบรายละเอียด ส่วนกรณีที่เคยหารือร่วมกับรัฐมนตรีและตัวแทนรัฐมนตรีที่ถูกอภิปายก่อนหน้านี้นั้น เป็นการหารือเกี่ยวกับขั้นตอนในการอภิปรายไม่ไว้วางใจ ซึ่งบางเรื่องยังไม่ได้คำตอบ จึงจะมีการหารือกันต่อในการสัมมนาของพรรคพลังประชารัฐที่พัทยาในสุดสัปดาห์นี้ ส่วนตนจะไปร่วมหรือไม่นั้น ยังไม่ชัดเจนเพราะในวันดังกล่าวตนมีภารกิจส่วนตัว แต่โดยหลักแล้วรัฐมนตรีที่อยู่ในข่ายอภิปรายควรจะไป เพื่อจะได้ฟังคำแนะนำจากคนที่มีประสบการณ์ ได้ยินว่ามีรัฐมนตรีบางคนจะร่วมเดินทางไปด้วย อย่างไรก็ตาม พล.อ.ประยุทธ์ จันทร์โอชา นายกฯ และรมว.กลาโหม ไม่ได้สอบถามอะไรตนในเรื่องข้อกฎหมายเกี่ยวกับการอภิปราย แต่ละคนก็เตรียมแต่ข้อเท็จจริงในการชี้แจง เมื่อถามว่า ฝ่ายค้านรู้ว่า การอภิปราย ไม่สามารถล้มรัฐบาลได้ แต่เป้าหมายความ คือ เปิดประเด็นให้สังคมกดดันรัฐบาล นายวิษณุ กล่าวว่าเป็นธรรมดาของการอภิปรายไม่ไว้วางใจทุกสมัย ตนอาจไม่เคยถูกอภิปรายแต่เคยอยู่ในเหตุการณ์ ตนเตรียมการให้กับรัฐมนตรีที่จะถูกอภิปรายมาก่อน ก็รู้ว่าการที่จะไม่ให้เกิดเปลี่ยนแปลงในสภาฯ หนึ่งคือต้องอาศัยคะแนนเสียงในสภาฯ และการเปลี่ยนแปลงนอกสภาฯ ต้องทำให้เกิดความรู้สึกไว้เนื้อเชื่อใจความหนักแน่นในคำตอบตรงนี้ถือเป็นธรรมดา เมื่อถามว่าถ้าฝ่ายค้านพยายามอภิปรายให้สังคมเกลียดชังรัฐบาล นายวิษณุ กล่าวว่า รัฐบาลก็พยายามอย่าทำให้เกิดความเกลียดชัง
วิษณุ บอก เลขาฯ ครม. เตรียมแจง ความคืบหน้า งบฯ ปี 63 คาด ไม่เกิน 18 ก.พ.นี้ ชิ่งตอบ พงศกร ลาออกกรรมการบริหารพรรคอนาคตใหม่ แนะ รมต.ถูกซักฟอกควรร่วมสัมมนาฟังผู้มีประสบการณ์ 
ยุบพรรคอนาคตใหม่,คดียุบพรรคอนาคตใหม่,คำวินิจฉัย ศาลรัฐธรรมนูญ,วิษณุ เครืองาม,กกต.,ลาออกกรรมการบริหารพรรค,อนาคตใหม่,ข่าวทั่วไป